
Uudet SYNKRO-kultivaattorit PÖTTINGER:iltä
Yleiskultivaattorit, jotka pursuavat vaikuttavia uusia ominaisuuksia
Monet uudet ja ennestään tutut ominaisuudet sekä lukuisat muuntelumahdollisuudet tekevät uusista SYNKRO-sänkikultivaattoreista todellisen minimimuokkauksen yleiskoneen. Nostolaitekiinnitteiset, 2-riviset (kiinteärunkoiset työleveyksillä 2,5 m tai 3 m) ja 3-riviset (kiinteärunkoiset tai taittuvat, 3 m - 5 m) SYNKRO-yleiskultivaattorit sopivat erinomaisesti sänkikultivointiin, syksyn perusmuokkaukseen, kylvöalustan valmisteluun ennen suorakylvöä sekä aluskasvustojen lopettamiseen. 
Kiinteärunkoiset mallit ovat nyt saatavilla myös valinnaisilla syvyyspyörillä varustettuna. Ne varmistavat, että työsyvyys pysyy vakiona erityisesti epätasaisilla ja kumpuilevilla lohkoilla. Tämä on hyvä kylvömuokkauksen lähtökohta. 
Tämä tarkoittaa myös sitä, että takapakkeri voidaan tarvittaessa helposti irrottaa sekä kiinteärunkoisista että taittuvista malleista. Työskentely ilman takapakkeria saa aikaan irtonaisen, tiivistymättömän maan rakenteen, joten tämä muokkaustapa sopii syksyn perusmuokkaukseen ja maatiloille, jotka eivät käytä kyntöauroja. Kun takapakkeria ei käytetä, orgaaninen aines säilyy pellon pinnalla, mikä vähentää maan eroosion riskiä.
Hydraulisesti taittuviin SYNKRO V -malleihin on saatavilla neljä pysäköintitukea lisävarusteeksi. Tämä mahdollistaa sen, että koneet varastoidaan turvallisesti taitetussa asennossa, jolloin myös tilaa säästyy. Lisäksi näiden mallien symmetrinen piikkiasettelu varmistaa, että ne toimivat ilman sivuttaisvetelyä ja tekevät erinomaisen tasaista muokkausjälkeä. 
Käytännöllisyyttä ja luotettavuutta
Mekaaninen NOVA-kivisuojausjärjestelmä, jossa on vaakatasoon asennetut jouset ja 550 kg laukaisupaine, on nyt huoltovapaa. SYNKRO V -mallien tasoitustyökalut voidaan säätää kätevästi keskitetysti, ja nyt ne on varustettu ylikuormasuojauksella kaikissa malleissa. Mukautuvat säädöt, muokkaustyökalujen valikoima ja lisävarustevaihdot mahdollistavat paikkatietokohtaisen strategian monenlaisissa työskentelyolosuhteissa. Koneen tarkat säädöt mahdollistavat tasaisen muokkaustuloksen, mikä puolestaan tarjoaa hyvän pohjan seuraaville viljelytoimenpiteille ja  menestyksekkäälle viljelylle.
PÖTTINGER:in uudet SYNKRO-kultivaattorit täyttävät kaikki toiveet käytännöllisyyden, toimintavarmuuden ja monikäyttöisyyden suhteen. Vaikuttavien mukautusvaihtoehtojensa ansiosta ne sopivat ihanteellisesti sekä pienille perhetiloille että isompaan maatalouskäyttöön ja konerenkaille.

